पीएम कीथ राउली का त्रिनिदाद और टोबैगो के आम चुनावों में जीत का दावा
त्रिनिदाद और टोबैगो के प्रधानमंत्री कीथ राउली ने 10 अगस्त को देश में हुए आम चु 4338 नावों में अपने सत्तारूढ़ पीपुल्स नेशनल मूवमेंट (पीएनएम) पार्टी की जीत का दावा किया है।
प्रारंभिक परिणामों से पता चलता है कि सत्तारूढ़ पीएनएम ने प्रतिनिधि सभा में 41 सीटों में से 22 सीटें जीतीं जबकि पूर्व प्रधानमंत्री कमला प्रराद-बिस्सेसार के नेतृत्व वाली विपक्षी पार्टी यूनाइटेड नेशनल कांग्रेस (यूएनसी) ने 19 सीटें जीतीं।
देर रात राउली ने पार्टी के मुख्यालय के बाहर स्थापित एक मंच से नागरिकों को संबोधित किया। उन्होंने दूसरे कार्यकाल के लिए पीएनएम की जीत की घोषणा की और नागरिकों को उनके समर्थन के लिए धन्यवाद दिया। उनके भाषण को राष्ट्रीय टेलीविजन पर भी प्रसारित किया गया।
उन्होंने कहा, "हर चुनाव महत्वपूर्ण होता है लेकिन मुझे लगता है कि यह चुनाव विशेष रूप से महत्वपूर्ण है क्योंकि यह ऐसे समय में हुए जो देश के लिए कठिन है।"
आधिकारिक परिणाम आज एलेक्शन एंड बाउंड्रीज कमीशन (ईबीसी) द्वारा घोषित किए जाने की उम्मीद है।
कुल मिलाकर 19 राजनीतिक दलों के 146 उम्मीदवारों और 4 निर्दलीय उम्मीदवारों ने इस संसदीय चुनावों में हिस्सा लिया। हालांकि 1991 के बाद से इस देश में वैकल्पिक रूप से पीएनएम और यूएनसी द्वारा सरकार बनाई जाती रही है। पीएनएम ने 23 सीटों के साथ 2015 का चुनाव जीता और 18 सीटों पर जीत हासिल करने वाली यूएनसी को बाहर कर दिया।
2020-2025 की अवधि के लिए संसद के निचले सदन में 41 सीटों के भरने के लिए 2,200 मतदान केंद्रों में 1.2 मिलियन से अधिक नागरिक वोट गिराने के पात्र थे।
COVID-19 महामारी के बावजूद मतदान केंद्रों पर वोट गिराने का प्रतिशत 2015 के चुनावों की तुलना में अधिक था।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva